השמיניה (סדרת טלוויזיה)
הדמויות > דמויות נוספות

רוחל'ה קשתי-נועם (מיקי קם) (עונות 1–2): אשתו של יאיר מסוף עונה 1. הייתה מנהלת בית הספר בו למדו חברי השמיניה. מתבלבלת כל הזמן בשמות (בעיקר של דגנית) וחטטנית מאוד. במשך עונה 1 היא כל הזמן חשדה בכיתה ט׳8 שהם מסתירים משהו, ולאחר שגילתה על פרויקט ״השמיניה״ היא הבטיחה לאבנר לשמור את הסוד בתנאי שיפעלו על פי חוקי בית הספר. היא מינתה את דדי בתור המורה המחליף של דגנית, ואחרי שהיא חזרה היא קידמה אותו להיות מורה קבוע להיסטוריה. בעונה 2 היא מנסה להיחשף לתקשורת כגברת הראשונה והביאה את סוזי, כתבת מערוץ צהוב, אשר עשתה עליה תוכנית בשם "יום בחיי רוחל׳ה קשתי נועם", אך התוכנית לא הצליחה. היא בטעות גילתה לסוזי הכל על השמיניה, המצפה והניסוי של הלמדא קלאוד. כשמולי גילה על הדברים היא התעמתה איתו כשניסתה לירות בו ללא הצלחה. בסוף עונה 2 הפכה למנחת טלוויזיה במקום אלינור. היא בעלת גן קקטוסים שיקר מאוד לליבה.
אילן הרמן (לירון לב) (עונות 1–2): חייל בצנחנים והיה בן זוגה של רוני בתחילת עונה 1. בהמשך נפצע ומורדם בבית חולים. לאחר שהתעורר מהפציעה הוא מגלה את גילה האמיתי של רוני, ונהיה חבר של אחותה, אלי. הוא ניצח בתוכנית ריאליטי לשירה, ואחר כך הוציא שיר מוצלח (שיר המגב) שלא התכוון לכך שיתפרסם כשיר לפרסומת. הוא נסע עם אלי לגור איתה בלונדון בפרק 109 לאחר שהיא הסכימה להנחות שם את MTV, ומאז לא נראה יותר בסדרה.
ליאורה שקד (דליה שימקו) (עונה 1): אמה המיליונרית של מיקה ואשתו של דורון. אשת עסקי נדל״ן מצליחה. היא ביחד עם בתה מיקה ואבי ארגנו מסיבה לכבוד יום ההולדת של אבי. היא רצתה להרוס מפעל בדרום (המפעל של גילה, שהיא גם אמו של אבי) כדי להקים שם לונה פארק, ובעקבות כך הסלימו היחסים בינה ובין גילה, אך התחרטה לאחר שחברי השמיניה הציעו לה רעיון חדשני לפס ייצור חדש במפעל. היא גילתה על זיוף התקף הלב של דורון בשידור החי של התוכנית ״ערב ספורט״, ובעקבות כך חווים משבר זוגי. לאחר ההתפטרות של דורון מהגשת התוכנית וההתנצלות שלו כלפי המשפחה, שניהם התפייסו ויצאו לשיט מסביב לעולם. בעונה 3 מתגלה שיוליוס שתל גלי למדא בבתה מיקה כאשר היא עוד הייתה עוברית בבטן שלה.
דורון שקד (דן תורג'מן) (עונה 1): אביה של מיקה ובעלה של ליאורה, בעל אופי נרקיסיסטי ויהיר. הוא הנחה את התוכנית "ערב ספורט". בתחילת העונה הוא נקע את צווארו והזמין את אלי, שהייתה הפיזיותרפיסטית שלו, לטפל בצוואר שלו, ואחר כך מינה אותה לעוזרת שלו בתוכנית ״ערב ספורט״. מיקה ואבי חשדו שהוא מנהל איתה רומן, אך מסתבר שזה לא באמת קרה. הוא שלח את אלי להביא את אורלנדו מרטין לאולפן בשביל להתראיין ומצא אותו אחר כך בבית של אלי ורוני, אך אורלנדו ברח מהמצלמות שלו. הוא זייף התקף לב בשידור חי על מנת להחזיר את תוכניתו לתודעה ולמשוך אליה צופים. לאחר שליאורה מגלה על זיוף התקף הלב הם חווים משבר זוגי. בעקבות הטעות שעשה הוא התפטר מהגשת התוכנית והצהיר בשידור חי על מעשיו והביע חרטה עמוקה על כך שפגע במשפחתו. לאחר ההצהרה, הוא וליאורה התפייסו ויצאו לשיט מסביב לעולם.
ירדנה הלוי (עונה 1): אמם של אדם ורותם ואשתו של אבנר, אשר מתגרשים בטרם אירועי עונה 2. בעונה 3 מתגלה כי יוליוס שתל גלי למדא בבנה אדם כאשר הוא עוד היה עובר בבטן שלה.
גילה מוסקוביץ' (שירי גולן) (עונה 1): אמו של אבי. עובדת במפעל לייצור בגדים בדרום. כשליאורה החליטה להרוס את המפעל שלה ולהקים לונה פארק במקומו, הדבר גרם להסלמה ביחסים בינה ובין ליאורה, אך המפעל ניצל עקב רעיון חדשני של חברי השמיניה לפס ייצור חדש במפעל. באחד הפרקים בעונה 1 היא באה לבקר בבית משפחת שקד לכבוד יום ההולדת של אבי ומפתיעה את בנה. בעונה 3 מתגלה כי יוליוס שתל גלי למדא בבנה אבי כאשר הוא עוד היה עובר בבטן שלה.
אורלנדו מרטין (רודריגו גונזלס) (אורח בעונה 1): כדורגלן שעלה לארץ לאחר שנודע בתוכנית ״ערב ספורט״ שאמו יהודייה. אלי הסכימה להסתיר אותו בביתה מפני עיתונאים שרוצים לראיין אותו, והיא ניהלה איתו רומן קצר, אך לאחר שדורון מצא אותו בביתה וניסה לראיין אותו, הוא ברח מהמצלמות. בהמשך הוא הסכים להתראיין מול אלי באולפן של ״ערב ספורט״ לראיון בלעדי. הרומן בינו ובין אלי הסתיים כאשר היא גילתה במגזין שהוא נפגש עם מישהי אחרת במסיבת בריכה, ומאז לא נראה יותר בסדרה.
אפי (רובי דואניאס) (אורח בעונה 1): המפיק והבמאי של תוכנית ״ערב ספורט״. הוא הציע לאלי להנחות את התוכנית במקום דורון כשגילה בה את הפוטנציאל.
אלכסנדרה (יפה גבאי) (עונות 2–3): מגדת עתידות מהתוכנית של אלינור שאליה רוני באה לבקר בשביל לדעת מה הולך לקרות לה ולחבריה בעתיד. היא נעלמה בפרק 126 לאחר חיזיון על העתיד לקרות לדגנית בזמן לידת התאומים ולא ידוע מה קרה איתה לאחר מכן.
סוזי מר חיים (הדר לוי) (עונה 2): כתבת מערוץ צהוב אשר באה לצלם תוכנית על יום בחיי אשת ראש הממשלה. היא מגושמת ושוברת מתנות של ראש הממשלה בטעות. כחלק מקשריה עם רוחל'ה היא בטעות נחשפה למידע רגיש, בין היתר בנושא השמיניה, המצפה והניסוי של הלמדא קלאוד. לאחר שעובדה זו התגלתה למולי הוא שלח את אנשי סקורפיו "לטפל" בה, ורצח אותה.
שלומיק דרור (צק ברקמן) (עונה 2): בן זוגה לשעבר של דגנית. הוא נסע להודו בזמן שדגנית הייתה בהריון. אחר כך הוא חזר אחרי 11 שנים וגילה בהמשך העונה שהוא אביו של בן-בן. בסוף העונה הציע נישואים לדגנית כהתנצלות על מעשיו בעבר, אך היא סירבה לו והחליטה להישאר בת הזוג של דדי.
פזית (שירה קצנלנבוגן) (אורחת בעונות 2–3): מדריכה במוזיאון בעונה 2, וספרנית בספרייה בעונה 3. לבסוף מתגלה שהיא בלשית במשטרה. בנוסף היא מתאהבת באדם ועוזרת לו להוציא את רוני מהכלא. בפרק 154 היא נישקה את אדם, ואיה תפסה אותם בזמן הנשיקה.
דריה (סמדר חייט) (עונה 3): ילדה מקובלת, וחברתה של רותם. מאוד מחבבת את אדם, אחיה הגדול של רותם. בן-בן מאוהב בה. בפרק 141 היא הזמינה את בן-בן לרקוד איתה, ובהמשך העונה בן-בן הציל אותה מפני דניאל שהפחיד אותם בבית משפחת דביר. לאחר מכן היא הופכת לבת זוגו של בן-בן. בפרק האחרון לעונה (165), נראתה לאחרונה עם בן-בן בלוקרים של בית הספר ושמו לב למיקה, נטשה והבחור החדש שהכירה חולפים על פניהם לאחר שנמחק להן הזיכרון.
עו"ד יקותיאל חלבי (יניב פולישוק) (אורח בעונות 1–3): בעונה 1 עורך הדין של ליאורה שהושכר בשביל להגן על אבנר במהלך המעצר שלו לאחר שהופלל על ידי לילי. בעונה 2 הוא עזר לאבנר ודדי במשפט על סגירת פרויקט ״השמיניה״. בעונה 3 הוא ייצג את רוני, לבקשת דדי, בתיק רצח יואל, עד שנסחט על ידי אלכס ובעקבות כך התפטר מייצוגה בתיק זה. מאז פרק 154 לא נראה יותר בסדרה, למרות שדדי גילה בעצמו על כך שאלכס סחטה אותו.
איגבן טדאוש (נתן נתנזון) (אורח בעונה 3): מוכר ענתיקות באיסטנבול שאצלו נמצא הקוף הלבן שהכיל חצי מנוסחת הקריפטון.
אלמה ברגר (מוזכרת בעונה 3): בת זוגו של יוליוס ואמה של ניצן, אשר מתה בלידתה של בתה.